Top of Form

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |

Bottom of Form

[**Ukaz o proglašenju Zakona o potvrđivanju Ugovora između Crne Gore i Republike Makedonije o pravnoj pomoći u građanskim i krivičnim stvarima**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_1)

[**Zakon o potvrđivanju Ugovora između Crne Gore i Republike Makedonije o pravnoj pomoći u građanskim i krivičnim stvarima**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_2)

[***Zakon je objavljen u "Službenom listu CG - Međunarodni ugovori", br. 9/2014 od 4.8.2014. godine.***](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_3)

[Član 1](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_4)

[Član 2](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_5)

[**UGOVOR IZMEĐU CRNE GORE I REPUBLIKE MAKEDONIJE O PRAVNOJ POMOĆI U GRAĐANSKIM I KRIVIČNIM STVARIMA**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_6)

[**I. PRVO POGLAVLjE**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_7)

[1. Opšte odredbe](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_8)

[Pružanje pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_9)

[Član 1](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_10)

[Član 2](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_11)

[Obim pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_12)

[Član 3](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_13)

[Način komuniciranja](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_14)

[Član 4](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_15)

[Obaveza sačinjavanja zamolnice](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_16)

[Član 5](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_17)

[Sadržina zamolnice](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_18)

[Član 6](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_19)

[Jezik](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_20)

[Član 7](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_21)

[Način pružanja pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_22)

[Član 8](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_23)

[Ustupanje zamolnice nadležnom organu](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_24)

[Član 9](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_25)

[Postupanje po zamolnici](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_26)

[Član 10](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_27)

[Dostavljanje akata](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_28)

[Član 11](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_29)

[Odbijanje pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_30)

[Član 12](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_31)

[Troškovi pružanja pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_32)

[Član 13](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_33)

[Zaštita svjedoka i vještaka](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_34)

[Član 14](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_35)

[Obavještenje o propisima](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_36)

[Član 15](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_37)

[**II. DRUGO POGLAVLjE**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_38)

[1. Pravna pomoć u građanskim stvarima](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_39)

[Postupanje po zamolnicama u građanskim stvarima](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_40)

[Član 16](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_41)

[Član 17](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_42)

[Oslobođenje od davanja obezbjeđenja parničnih troškova i oslobođenje od plaćanja troškova sudskog postupka](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_43)

[Član 18](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_44)

[Član 19](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_45)

[Član 20](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_46)

[2. Isprave](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_47)

[Oslobođenje od legalizacije](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_48)

[Član 21](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_49)

[Dokazna snaga javnih isprava](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_50)

[Član 22](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_51)

[Dostavljanje isprava o ličnom statusu](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_52)

[Član 23](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_53)

[Postupak za priznanje i izvršenje](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_54)

[Član 24](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_55)

[**III. TREĆE POGLAVLjE**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_56)

[1. Pravna pomoć u krivičnim stvarima](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_57)

[Opšti vidovi pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_58)

[Član 25](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_59)

[Pozivi](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_60)

[Član 26](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_61)

[Privremena predaja lica lišenog slobode](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_62)

[Član 27](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_63)

[Zaštita lične slobode](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_64)

[Član 28](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_65)

[Prisustvo radnjama pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_66)

[Član 29](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_67)

[Zajednički istražni timovi](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_68)

[Član 30](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_69)

[Obavještenja iz kaznene evidencije](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_70)

[Član 31](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_71)

[Član 32](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_72)

[Dostavljanje podataka bez zamolnice](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_73)

[Član 33](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_74)

[Odlaganje pružanja pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_75)

[Član 34](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_76)

[Odbijanje pravne pomoći](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_77)

[Član 35](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_78)

[2. Ustupanje i preuzimanje krivičnog gonjenja](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_79)

[Član 36](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_80)

[Član 37](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_81)

[Član 38](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_82)

[Član 39](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_83)

[**IV. ČETVRTO POGLAVLjE**](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_84)

[Završne odredbe](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_85)

[Član 40](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_86)

[Član 41](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_87)

[Član 3](http://www.propisi.net/DocumnetWebClient/ingpro.webclient.Main/FileContentServlet/propis/0561cc/56108.htm?encoding=Latinica#sadrzaj_88)

Na osnovu člana 95 tačka 3 Ustava Crne Gore donosim

Ukaz o proglašenju Zakona o potvrđivanju Ugovora između Crne Gore i Republike Makedonije o pravnoj pomoći u građanskim i krivičnim stvarima

Proglašavam **Zakon o potvrđivanju Ugovora između Crne Gore i Republike Makedonije o pravnoj pomoći u građanskim i krivičnim stvarima**, koji je donijela Skupština Crne Gore 25. saziva, na desetoj sjednici prvog redovnog (proljećnjeg) zasijedanja u 2014. godini, dana 25. jula 2014. godine.

Broj: 01-871/2

Podgorica, 31.07.2014. godine

Predsjednik Crne Gore

**Filip Vujanović**, s.r.

Na osnovu člana 82 stav 1 tač. 2 i 17 Ustava Crne Gore i Amandmana IV stav 1 na Ustav Crne Gore, Skupština Crne Gore 25. saziva, na 10. sjednici prvog redovnog (proljećnjeg) zasijedanja u 2014. godini, dana 25. jula 2014. godine, donijela je

Zakon o potvrđivanju Ugovora između Crne Gore i Republike Makedonije o pravnoj pomoći u građanskim i krivičnim stvarima

*Zakon je objavljen u "Službenom listu CG - Međunarodni ugovori", br. 9/2014 od 4.8.2014. godine.*

**Član 1**

Potvrđuje se Ugovor između Crne Gore i Republike Makedonije o pravnoj pomoći u građanskim i krivičnim stvarima, potpisan u Budvi, 20. decembra 2013. godine, u originalu na crnogorskom i makedonskom jeziku.

**Član 2**

Tekst Ugovora iz člana 1 ovog zakona, u originalu na crnogorskom jeziku glasi:

**UGOVOR IZMEĐU CRNE GORE I REPUBLIKE MAKEDONIJE O PRAVNOJ POMOĆI U GRAĐANSKIM I KRIVIČNIM STVARIMA**

Crna Gora i Republika Makedonija (u daljem tekstu: države ugovornice),

u želji za razvijanjem saradnje u oblasti pravne pomoći u građanskim i krivičnim stvarima,

u cilju efikasnijeg ostvarivanja prava i interesa svojih država i državljana,

i unaprijeđenja sveukupnih odnosa i saradnje između dvije države,

dogovorile su se sljedeće:

I. PRVO POGLAVLjE

**1. Opšte odredbe**

*Pružanje pravne pomoći*

**Član 1**

(1) Države ugovornice će, na zahtjev, pružati jedna drugoj pravnu pomoć u građanskim i krivičnim stvarima pod uslovima i na način utvrđen ovim Ugovorom.

(2) Pod "građanskim stvarima" u smislu ovog Ugovora podrazumijevaju se predmeti koji se odnose na statusne, porodične, radne, privredne, imovinsko-pravne i druge odnose fizičkih i pravnih lica.

(3) Pod "krivičnim stvarima" u smislu ovog Ugovora podrazumijevaju se predmeti koji se odnose na krivična djela i prekršaje.

(4) Pravnu pomoć pružaju sudovi i drugi organi država ugovornica koji su, po propisima svoje zemlje, nadležni da odlučuju o stvarima iz stava 1 do stava 3 ovog člana.

Pravna zaštita i slobodan pristup sudovima i drugim organima

**Član 2**

(1) Državljani jedne države ugovornice uživaju na teritoriji druge države ugovornice istu pravnu zaštitu svojih ličnih i imovinskih prava kao i njeni sopstveni državljani.

(2) Državljani jedne države ugovornice imaju na teritoriji druge države ugovornice slobodan pristup sudovima i drugim organima. Pred ovim organima oni mogu da zastupaju svoje interese, podnose zahtjeve i preduzimaju radnje pod istim uslovima kao i njeni sopstveni državljani.

(3) Odredbe stava 1 i 2 ovog člana primjenjuju se i na pravna lica osnovana u skladu sa zakonima države ugovornice na čijoj se teritoriji nalazi njihovo sjedište.

*Obim pravne pomoći*

**Član 3**

Pravna pomoć u smislu ovog Ugovora obuhvata dostavljanje pismena, obavještenja, predaju predmeta, kao i preduzimanje procesnih radnji (saslušanje stranaka, svjedoka, vještaka i drugih lica, zaplijena, odnosno privremeno oduzimanje predmeta, pretresanje, uviđaj, vještačenje i dr.), primjenu određenih mjera (kontrolisane isporuke, angažovanje prikrivenih isljednika i dr.), priznanje i izvršenje sudskih i arbitražnih odluka, ustupanje i preuzimanje krivičnog gonjenja i drugi oblici pravne pomoći.

*Način komuniciranja*

**Član 4**

(1) Radi pružanja pravne pomoći prema ovom Ugovoru, sudovi i drugi nadležni organi država ugovornica međusobno komuniciraju preko ministarstava nadležnih za poslove pravosuđa.

(2) Kod opštih vidova pružanja pravne pomoći koji se odnose na uručivanje i dostavljanje određenih akata, dokumenata i obavještenja, kao i izvođenje određenih procesnih radnji (saslušanje stranaka, svjedoka, uzimanje nasljedničkih izjava i dr.), sudovi i drugi nadležni organi država ugovornica komuniciraju neposredno.

(3) Odredbe stava 1 ovog člana ne isključuju komuniciranje diplomatskim, odnosno konzularnim putem, ako za to postoje opravdani razlozi.

(4) U hitnim slučajevima sudovi i drugi nadležni organi država ugovornica mogu komunicirati i preko Međunarodne organizacije kriminalističke policije (INTERPOL).

(5) U slučajevima iz stava 2 i stava 4 ovog člana, sudovi i drugi nadležni organi država ugovornica obavezni su da primjerak zamolnice u krivičnim stvarima dostave ministarstvu nadležnom za poslove pravosuđa.

*Obaveza sačinjavanja zamolnice*

**Član 5**

(1) Zahtjev za pružanje pravne pomoći prema ovom Ugovoru podnosi se u vidu zamolnice.

(2) Zamolnicu podnosi sud ili drugi nadležni organ države ugovornice kojoj je pravna pomoć potrebna (u daljem tekstu: država molilja) i upućuje je nadležnom sudu ili drugom nadležnom organu države ugovornice od koje se traži pravna pomoć (u daljem tekstu: zamoljena država).

*Sadržina zamolnice*

**Član 6**

(1) Zamolnica za pravnu pomoć (u daljem tekstu: zamolnica), ako ovim Ugovorom drugačije nije određeno, sadrži:

1) naziv organa države molilje od koga potiče zamolnica;

2) naziv organa kome se zamolnica upućuje, a ukoliko nije poznat njegov tačan naziv, oznaku "nadležni organ ", uz naziv zamoljene države;

3) ime i prezime, prebivalište ili boravište, zanimanje i državljanstvo, odnosno naziv i sjedište stranaka i njihovo svojstvo u postupku;

4) ime, prezime i adresu pravnih zastupnika stranaka, ako ih imaju;

5) oznaku spisa i opis slučaja za koji se traži pravna pomoć, a u krivičnim stvarima i pravnu kvalifikaciju učinjenog djela i tekst odredaba krivičnog zakona države molilje;

6) predmet zamolnice, a po potrebi i pitanja koja se imaju postaviti licu čije se saslušanje traži;

7) naziv akta i adresu lica kome treba izvršiti dostavljanje.

(2) Zamolnica i drugi akti koje u njenom prilogu dostavljaju sudovi i drugi organi država ugovornica moraju biti potpisani i snabdjeveni pečatom suda ili organa od koga potiču.

(3) Zamoljena država može tražiti dodatna obavještenja i akte koji su joj potrebni za izvršenje zamolnice.

*Jezik*

**Član 7**

(1) Zamolnica za pravnu pomoć iz člana 6 ovog Ugovora i akti koje treba dostaviti uz zamolnicu, shodno odredbama ovog Ugovora, sastavljaju se na jeziku države molilje. Prevod na jezik zamoljene države, nije potrebno prilagati.

(2) Odgovori na zamolnice sa prilozima (zapisnici, sudske odluke i dr.), dostavljaju se na jeziku zamoljene države.

(3) Akti koje treba uručiti licima u zamoljenoj državi, dostavljaju se na jeziku države molilje i uz njih je potrebno priložiti i prevod na jezik zamoljene države.

(4) Ako prevod, u slučaju iz stava 3 ovog člana, nije priložen, uručenje će se izvršiti samo ako primalac dobrovoljno primi akt.

*Način pružanja pravne pomoći*

**Član 8**

(1) Postupanje po zamolnicama vrši se po propisima zamoljene države.

(2) Izuzetno od odredbe stava 1 ovog člana, zamoljeni organ će, na zahtjev suda ili drugog organa od koga potiče zamolnica, moći da postupi na način koji je posebno označen u zamolnici, ako to nije u suprotnosti sa pravnim poretkom zamoljene države.

*Ustupanje zamolnice nadležnom organu*

**Član 9**

(1) Ako sud ili drugi nadležni organ kome je zamolnica upućena nije nadležan za postupanje, zamolnicu će bez odlaganja ustupiti nadležnom sudu ili drugom nadležnom organu na teritoriji zamoljene države i o tome će obavijestiti organ države molilje.

(2) Zamoljeni organ će preduzeti sve potrebne mjere za utvrđivanje prave adrese, ako se lice kome treba izvršiti dostavljanje ne može pronaći na adresi označenoj u zamolnici.

*Postupanje po zamolnici*

**Član 10**

Zamoljeni organ obavijestiće organ države molilje o postupanju po zamolnici, a ako zamoljeni organ nije mogao da udovolji zamolnici, odmah će o tome obavijestiti organ države molilje i vratiće dostavljena akta, uz navođenje razloga zbog kojih nije mogao postupiti po zamolnici.

*Dostavljanje akata*

**Član 11**

(1) Dostavljanje akata se dokazuje potvrdom o dostavljanju koja se sastavlja po propisima zamoljene države. U potvrdi mora biti naznačeno mjesto i datum prijema i potpis primaoca ili označen drugačiji način dostavljanja.

(2) Države ugovornice mogu svojim državljanima da dostavljaju akte i da od njih uzimaju izjave preko svojih diplomatsko - konzularnih predstavnika, bez upotrebe prinudnih mjera.

*Odbijanje pravne pomoći*

**Član 12**

(1) Zamoljena država će odbiti pravnu pomoć ako nisu ispunjeni uslovi za pružanje pojedinih vidova pravne pomoći predviđeni ovim Ugovorom.

(2) Zamoljena država može odbiti pružanje pravne pomoći ako smatra da bi udovoljenje zamolnici ugrozilo njen suverenitet ili bezbijednost ili bi bilo u suprotnosti sa njenim pravnim poretkom.

*Troškovi pružanja pravne pomoći*

**Član 13**

(1) Svaka država ugovornica snosi troškove ukazivanja pravne pomoći koji su nastali na njenoj teritoriji, ako ovim Ugovorom nije drugačije određeno.

(2) Države ugovornice neće zahtijevati naknadu troškova za izvršene radnje po zamolnicama, osim naknada za izvršeno vještačenje i druge troškove nastale povodom vještačenja, kao i troškove privremenog upućivanja lica lišenog slobode u zamoljenoj državi kao svjedoka na teritoriju države molilje.

(3) Vještačenje se može usloviti prethodnim polaganjem predujma kod zamoljenog suda, ako troškove vještačenja snosi stranka.

(4) Svjedoku ili veštaku, koji se odazove pozivu suda države molilje, pripada pravo na naknadu putnih troškova i troškova boravka, saglasno propisima države molilje.

(5) U pozivu će se navesti koje naknade pripadaju licima iz stava 4 ovog člana, a na njihov zahtjev daće im se predujam za pokriće troškova.

*Zaštita svjedoka i vještaka*

**Član 14**

(1) Svjedok ili vještak koji se pojavljuje pred sudskim organima države molilje, na osnovu poziva koji mu je dostavljen od sudskog organa zamoljene države, ne može, bez obzira na njegovo državljanstvo, biti podvrgnut sudskom gonjenju, pritvoren zbog djela koje je predmet sudskog postupka u kome je traženo njegovo prisustvo ili za djelo koje je počinio prije nego što je napustio teritoriju države molilje, niti upućen da izdržava kaznu na osnovu neke ranije donesene sudske odluke.

(2) Odredba stava 1 ne primjenjuje se ako svjedok ili vještak, iako je za to imao mogućnosti, nije napustio teritoriju države molilje u roku od 15 dana pošto mu je saopšteno da njegovo prisustvo više nije potrebno ili se u nju dobrovoljno vrati pošto je napustio. U ovaj rok ne uračunava se vrijeme u kome svjedok ili vještak iz objektivnih razloga nije mogao da napusti teritoriju države molilje.

*Obavještenje o propisima*

**Član 15**

Države ugovornice će na zahtjev, jedna drugu obavještavati o propisima koji su na snazi ili su bili na snazi na njenoj teritoriji i po potrebi dostavljati tekstove tih propisa, kao i objašnjenja o određenim pravnim pitanjima u vezi sa materijom koja je predmet ovog Ugovora.

II. DRUGO POGLAVLjE

**1. Pravna pomoć u građanskim stvarima**

*Postupanje po zamolnicama u građanskim stvarima*

**Član 16**

(1) Sudovi kojima su upućene zamolnice izvršiće ih što je moguće prije i primijeniti po potrebi iste prinudne mjere kao i prilikom izvršenja zamolnica između domaćih sudova. Prinudne mjere neće se primjenjivati ako se radi o ličnom dolasku stranaka.

(2) Sud ili drugi organ od koga potiče zamolnica biće, na svoj zahtjev, blagovremeno obavješten o vremenu i mjestu izvršenja tražene radnje kako bi eventualno zainteresovana strana mogla tome da prisustvuje. Sudovi mogu vršiti ovo obavještenje neposredno.

**Član 17**

(1) Države ugovornice pružaće jedna drugoj pomoć u utvrđivanju adrese lica koja se nalaze na njihovoj teritoriji, ako se to traži radi ostvarivanja prava njihovih državljana u postupku pred organima nadležnim za odlučivanje u građanskim stvarima u smislu ovog Ugovora i ako se u tu svrhu pruže odgovarajući podaci.

(2) Zahtjev iz stava 1 ovog člana upućuje se organu druge države ugovornice na način predviđen članom 4 ovog Ugovora.

*Oslobođenje od davanja obezbjeđenja parničnih troškova i oslobođenje od plaćanja troškova sudskog postupka*

**Član 18**

(1) Od državljana jedne države ugovornice koji istupaju kao tužioci ili umješači u postupku pred sudom druge države ugovornice, ne može se zahtjevati polaganje obezbjeđenja parničnih troškova (aktorska kaucija) zbog toga što su stranci ili što nemaju prebivalište ili boravište na teritoriji države ugovornice kojoj pripada sud.

(2) Predujam troškova postupka koje snosi stranka može se zahtjevati od državljana druge države ugovornice pod istim uslovima i u istom obimu kao i od sopstvenih državljana.

(3) Odredbe stava 1 i 2 ovog člana shodno se primjenjuju i na pravna lica.

**Član 19**

(1) Državljani jedne države ugovornice kada se pojavljuju pred sudovima druge države ugovornice uživaju oslobođenje od plaćanja sudskih taksi i troškova, kao i besplatnu pravnu pomoć u toku postupka pod istim uslovima i u istom obimu kao i njeni sopstveni državljani.

(2) Molbu u smislu stava 1 ovog člana stranka može podnijeti neposredno nadležnom sudu druge države ugovornice ili sudu države ugovornice čiji je državljanin, ako na njenoj teritoriji ima prebivalište ili boravište. Sud države ugovornice čija je stranka državljanin, dostaviće molbu nadležnom sudu druge države ugovornice na način predviđen članom 4 ovog Ugovora.

**Član 20**

(1) Uvjerenje o imovnom stanju na osnovu kojeg se priznaje oslobođenje od plaćanja troškova sudskog postupka iz člana 19 ovog Ugovora, izdaje nadležni organ one države ugovornice na čijoj teritoriji molilac ima prebivalište ili boravište.

(2) Ako molilac ima prebivalište ili boravište na teritoriji treće države, ovo uvjerenje može izdati nadležno diplomatsko - konzularno predstavništvo države ugovornice čiji je on državljanin na teritoriji treće države.

(3) Sud koji odlučuje o zahtjevu za ostvarivanje prava na oslobođenje od plaćanja troškova sudskog postupka iz člana 19 ovog Ugovora može, po potrebi, tražiti dodatna obavještenja od organa države ugovornice čiji je molilac državljanin.

**2. Isprave**

*Oslobođenje od legalizacije*

**Član 21**

(1) Javne isprave koje je u propisanom obliku sastavio ili izdao sud, notar, izvršitelj ili drugi nadležni organ jedne države ugovornice i koje su snabdjevene potpisom i službenim pečatom nije potrebno dalje ovjeravati radi upotrebe pred organima druge države ugovornice. Isto tako, nije potrebna ni dalja ovjera privatnih isprava ako ih je ovjerio sud, notar, izvršitelj ili drugi nadležni organ.

(2) Odredba stava 1 ovog člana odnosi se i na prepise javnih i privatnih isprava.

*Dokazna snaga javnih isprava*

**Član 22**

Javne isprave izdate od nadležnih organa jedne države ugovornice imaju pred organima druge države ugovornice istu dokaznu snagu kao i domaće javne isprave.

*Dostavljanje isprava o ličnom statusu*

**Član 23**

(1) Države ugovornice dostavljaće jedna drugoj izvode iz matičnih knjiga kao i pravnosnažne sudske odluke koje se odnose na lična stanja državljana druge države ugovornice.

(2) Isprave i sudske odluke iz stava 1 ovog člana dostavljaju se bez taksa i troškova, nadležnom organu druge države ugovornice.

(3) Izvodi iz matičnih knjiga umrlih dostavljaju se odmah, a ostali izvodi krajem svakog tromjesečja.

*Postupak za priznanje i izvršenje*

**Član 24**

Postupak za priznanje i izvršenje sudskih i arbitražnih odluka sprovodi se u skladu sa domaćim zakonodavstvom država ugovornica.

III. TREĆE POGLAVLjE

**1. Pravna pomoć u krivičnim stvarima**

*Opšti vidovi pravne pomoći*

**Član 25**

(1) Države ugovornice, u skladu sa ovim Ugovorom, pružaju jedna drugoj pravnu pomoć u krivičnim stvarima u najširem mogućem obimu.

(2) Pravna pomoć obuhvata:

1) izvršenje procesnih radnji, kao što su pozivanje i dostavljanje pismena, saslušanje okrivljenog, ispitivanje svjedoka, vještaka i drugih lica, uviđaj, pretres prostorija i lica, privremeno oduzimanje predmeta;

2) primjenu posebnih mjera kao što su nadzor i snimanje telefonskih i drugih razgovora ili komunikacija i optička snimanja lica, kontrolisanu isporuku, sklapanje simulovanih pravnih poslova, prikrivene radnje, pretraživanje računarskog sistema ili njegovog dijela i u njemu sačuvanih podataka, kao i obradu tih podataka;

3) razmjenu obavještenja i dostavljanje pismena i predmeta koji su u vezi sa krivičnim postupkom, dostavljanje podataka bez zamolnice, saslušanje audio i video-konferencijskom vezom, formiranje zajedničkih istražnih timova;

4) privremenu predaju lica lišenog slobode radi ispitivanja u svojstvu svjedoka ili vještaka ili suočenja pred nadležnim organom države molilje.

(3) Uz zamolnicu za pretres lica ili prostorija ili zaplijenu, odnosno privremeno oduzimanje predmeta, prilaže se jedan primjerak ili ovjereni prepis odluke.

(4) Predmete i izvornike akata i pismena koji su dostavljeni radi izvršenja zamolnice, država molilja vratiće što prije zamoljenoj državi, ukoliko ih se ona ne odrekne.

*Pozivi*

**Član 26**

U pozivu okrivljenom, svjedoku, vještaku ili drugom učesniku u postupku koji se poziva iz zamoljene države, ne smije biti zaprijećena prinudna mjera u slučaju da se pozivu ne odazove. Ako se pozvani ne odazove pozivu, za to mu ne smije biti izrečena sankcija.

*Privremena predaja lica lišenog slobode*

**Član 27**

(1) Ukoliko država ugovornica, koja sprovodi krivični postupak pozove, radi ispitivanja odnosno saslušanja, u svojstvu svjedoka ili vještaka lice koje je lišeno slobode u drugoj državi ugovornici, ono može biti privremeno predato državi molilji.

(2) Država molilja dužna je da privremeno predato lice vrati u roku koji odredi zamoljena država.

(3) Predaja će se odbiti:

1) ako se lice lišeno slobode s tim ne saglasi;

2) ako bi uslijed predaje moglo doći do produženja njegovog lišenja slobode;

3) ako postoje drugi važni razlozi protiv njegove predaje državi molilji.

(4) Predaja se može odložiti ako je prisustvo lica lišenog slobode potrebno u krivičnom postupku koji se vodi na teritoriji zamoljene države.

(5) Ako treća država treba da preda jednoj od država ugovornica lice lišeno slobode, preko teritorije druge države ugovornice, druga država ugovornica će, pridržavajući se odredaba ovog Ugovora, odobriti tranzit lica lišenog slobode, ako ono nije državljanin te države ugovornice.

(6) U slučaju iz stava 1 ovog člana predato lice mora biti u pritvoru na teritoriji države molilje, a u slučaju iz stava 5 ovog člana na teritoriji države zamoljene za tranzit, ukoliko država od koje je zatražena predaja ne zahtijeva da ono bude pušteno na slobodu.

(7) Ako zamoljena država udovolji zamolnici, država molilja je dužna da lice lišeno slobode drži u pritvoru za vrijeme njegovog boravka na njenoj teritoriji i da ga, po preduzetoj radnji pravne pomoći, odmah vrati zamoljenoj državi ukoliko ona ne zahtijeva da bude pušteno na slobodu. Predato lice uživa zaštitu predviđenu u članu 14 ovog Ugovora.

*Zaštita lične slobode*

**Član 28**

(1) Lice koje je pozvano da se pojavi pred sudom države molilje da bi krivično odgovaralo za djelo koje mu se stavlja na teret, ne smije, nezavisno od državljanstva, na njenoj teritoriji biti gonjeno ili pritvoreno niti mu se na bilo koji način smije oduzeti ili ograničiti sloboda za djela i osude koji nisu navedeni u pozivu, a potiču iz vremena prije njegovog odlaska iz države molilje.

(2) Krivično gonjenje, lišenje slobode ili bilo kakvo drugo ograničenje lične slobode dozvoljeno je ako se pozvani, nakon što njegova prisutnost po izjavi suda više nije potrebna, zadrži više od 15 dana na teritoriji države molilje iako je mogao napustiti i ako se nakon napuštanja teritorije države molilje dobrovoljno vrati na njenu teritoriju.

*Prisustvo radnjama pravne pomoći*

**Član 29**

(1) Na izričitu molbu države molilje, zamoljena država obavijestiće je o mjestu i vremenu izvršenja zamolnice.

(2) Predstavnici zainteresovanih pravosudnih organa i lica koja učestvuju u krivičnom postupku, kao i njihovi pravni zastupnici, mogu prisustvovati prilikom preduzimanja radnje pravne pomoći, uz saglasnost nadležnog pravosudnog organa zamoljene države. Ova lica uživaju zaštitu predviđenu u čl. 14 i čl. 28 ovog Ugovora.

*Zajednički istražni timovi*

**Član 30**

Ako to opravdavaju okolnosti slučaja, sporazumom nadležnih organa država ugovornica, mogu se formirati zajednički istražni timovi.

*Obavještenja iz kaznene evidencije*

**Član 31**

(1) Države ugovornice obavještavaju jedna drugu o svim osudama državljana druge države ugovornice koje su upisane u njenu kaznenu evidenciju. Izvode iz kaznene evidencije države ugovornice dostavljaju svakih šest mjeseci preko organa iz člana 4 stav 1 ovog Ugovora.

(2) Države ugovornice jedna drugu obavještavaju i o drugim podacima upisanim u kaznenu evidenciju.

(3) Državni organ nadležan za vođenje kaznene evidencije jedne države ugovornice, na neposredni zahtjev pravosudnog organa druge države ugovornice, pred kojim se vodi krivični postupak, dostaviće izvod iz kaznene evidencije.

**Član 32**

Nadležni pravosudni organi država ugovornica, na molbu, dostavljaće jedni drugima podatke o licima koji su državljani druge države ugovornice, a koja se nalaze pod istragom ili protiv kojih je pokrenut krivični postupak na teritoriji druge države ugovornice.

*Dostavljanje podataka bez zamolnice*

**Član 33**

(1) Države ugovornice mogu i bez prethodno upućene zamolnice, dostavljati jedna drugoj podatke o krivičnim djelima i učiniocima do kojih su došle, ukoliko smatraju da bi ti podaci mogli biti od koristi za pokretanje ili vođenje krivičnog postupka ili bi mogli dovesti do upućivanja zamolnice shodno odredbama ovog Ugovora.

(2) Dostavljanje podataka iz stava 1 ovog člana vrši se samo u slučaju da to ne ometa vođenje krivičnog postupka pred domaćim pravosudnim organima.

*Odlaganje pružanja pravne pomoći*

**Član 34**

(1) Zamoljena država može da odloži pružanje pravne pomoći iz člana 27 ovog Ugovora, ukoliko je to neophodno radi nesmetanog vođenja krivičnog postupka koji je u toku pred domaćim pravosudnim organima, a koji je u vezi sa dostavljenom zamolnicom.

(2) Zamoljena država će obavijestiti državu molilju o razlozima za odlaganje pružanja pravne pomoći iz stava 1 ovog člana.

*Odbijanje pravne pomoći*

**Član 35**

Države ugovornice odbiće pravnu pomoć:

1) ako djelo, koje je navedeno u zamolnici, po pravu zamoljene države nije krivično djelo;

2) ako je zamolnica u vezi sa djelom koje je, po mišljenju zamoljene države, političke ili vojne prirode.

**2. Ustupanje i preuzimanje krivičnog gonjenja**

**Član 36**

(1) Ako je državljanin jedne države ugovornice ili lice koje na njenoj teritoriji ima prebivalište učinilo krivično djelo na teritoriji druge države ugovornice, koje je sudski kažnjivo u objema državama ugovornicama, država ugovornica u kojoj je djelo učinjeno može zamoliti drugu državu ugovornicu da preuzme krivično gonjenje.

(2) Nadležni organi zamoljene države sprovode krivični postupak u skladu sa propisima te države.

**Član 37**

(1) U zamolnici za preuzimanje krivičnog gonjenja mora biti opisano činjenično stanje i moraju biti navedeni što potpuniji podaci o okrivljenom, njegovom državljanstvu i prebivalištu ili boravištu.

(2) Uz zamolnicu se prilažu:

1) spisi u izvorniku ili ovjerenom prepisu;

2) dokaz o državljanstvu, odnosno prebivalištu lica za koje se moli preuzimanje krivičnog gonjenja;

3) izvod odredaba iz krivičnog zakona koje se u toj krivičnoj stvari primenjuju u državi molilji;

4) izjave oštećenih.

(3) Izjava oštećenog lica koja je potrebna za pokretanje krivičnog postupka u državi molilji ima pravno dejstvo i u zamoljenoj državi.

(4) Ako zamoljena država ne prihvati zamolnicu za preuzimanje krivičnog gonjenja, odmah će obavijestiti državu molilju i vratiti joj spise koji su dostavljeni uz zamolnicu.

**Član 38**

Pravosudni organi države molilje privremeno se odriču mjera gonjenja za djela navedena u zamolnici za preuzimanje krivičnog gonjenja. Od takvih mjera se u svakom slučaju odustaje:

1) ako je nadležni sud ili nadležni organ zamoljene države konačno obustavio krivični postupak zbog nedostatka dokaza ili zato što počinjeno djelo nije krivično djelo;

2) ako je okrivljeni u zamoljenoj državi pravosnažno oslobođen;

3) ako je odluka suda koja je donesena u zamoljenoj državi već izvršena ili nisu ispunjeni zakonski uslovi za izvršenje ili zbog akta o pomilovanju ili amnestiji ili je prema pravu zamoljene države nastupila zastarjelost.

**Član 39**

Zamoljena država obavještava državu molilju o ishodu krivičnog postupka u vezi sa zamolnicom za preuzimanje krivičnog gonjenja i radi toga dostavlja pravosnažnu odluku u izvorniku ili ovjerenom prepisu.

IV. ČETVRTO POGLAVLjE

**Završne odredbe**

**Član 40**

Sporna pitanja u vezi sa primjenom ovog Ugovora države ugovornice će rješavati diplomatskim putem.

**Član 41**

(1) Ovaj Ugovor podliježe potvrđivanju.

(2) Ugovor stupa na snagu danom prijema posljednje note diplomatskim putem kojima se države ugovornice uzajamno obavještavaju o sprovedenom postupku potvrđivanja Ugovora u skladu sa njihovim zakonodavstvom.

(3) Ugovor se zaključuje na neodređeno vrijeme. Svaka država ugovornica može Ugovor pismeno otkazati diplomatskim putem, i u tom slučaju Ugovor prestaje da važi nakon isteka 6 (šest) mjeseci od dana prijema obavještenja o otkazivanju.

(4) Stupanjem na snagu ovog Ugovora prestaje da važi Ugovor između Srbije i Crne Gore i Republike Makedonije o pravnoj pomoći u građanskim i krivičnim stvarima, sačinjen u Skoplju 6. jula 2004. godine.

Ovaj Ugovor sačinjen je u Budvi, dana 20. decembra 2013. godine, u dva originalna primjerka, svaki na crnogorskom i makedonskom jeziku, s tim da su oba teksta podjednako vjerodostojna.

|  |  |
| --- | --- |
| **ZA CRNU GORU** | **ZA REPUBLIKU MAKEDONIJU** |
| **Duško Marković**, s.r. | **Blerim Bexheti**, s.r. |

**Član 3**

Ovaj zakon stupa na snagu osmog dana od dana objavljivanja u "Službenom listu Crne Gore - Međunarodni ugovori".

Broj 24-9/14-3/4

EPA 434 XXV

Podgorica, 25. jul 2014. godine

**Skupština Crne Gore 25. saziva**

Predsjednik,

**Ranko Krivokapić**, s.r.